

Οδηγός για υποψήφιους/υποψήφιες

**στις διαδικασίες επιλογής που διοργανώνει το Ευρωπαϊκό Κοινοβούλιο**

# ΠΙΝΑΚΑΣ ΠΕΡΙΕΧΟΜΕΝΩΝ

[ΠΙΝΑΚΑΣ ΠΕΡΙΕΧΟΜΕΝΩΝ 2](#_Toc196467760)

[1. ΕΙΣΑΓΩΓΗ 3](#_Toc196467761)

[2. ΠΩΣ ΝΑ ΥΠΟΒΑΛΕΤΕ ΑΙΤΗΣΗ ΥΠΟΨΗΦΙΟΤΗΤΑΣ 3](#_Toc196467762)

[2.1 Γενικές παρατηρήσεις 3](#_Toc196467763)

[2.2 Πώς να καταθέσετε τον πλήρη φάκελο υποψηφιότητάς σας 4](#_Toc196467764)

[2.2.1 Εύλογες προσαρμογές 4](#_Toc196467765)

[2.3 Δικαιολογητικά που πρέπει να επισυναφθούν στον φάκελο υποψηφιότητας 4](#_Toc196467766)

[2.3.1 Γενικές παρατηρήσεις 5](#_Toc196467767)

[2.3.2 Δικαιολογητικά για τα γενικά κριτήρια επιλεξιμότητας 5](#_Toc196467768)

[2.3.3 Δικαιολογητικά για τα ειδικά κριτήρια επιλεξιμότητας 5](#_Toc196467769)

[Διπλώματα ή/και βεβαιώσεις που πιστοποιούν την επιτυχή ολοκλήρωση των σπουδών 5](#_Toc196467770)

[Επαγγελματική πείρα (εάν απαιτείται) 6](#_Toc196467771)

[Γλωσσικές γνώσεις 7](#_Toc196467772)

[3. ΣΤΑΔΙΑ ΤΗΣ ΔΙΑΔΙΚΑΣΙΑΣ 7](#_Toc196467773)

[3.1 Αποδοχή και αξιολόγηση των προσόντων (1η φάση) 7](#_Toc196467774)

[3.2 Δοκιμασίες (2η φάση) 7](#_Toc196467775)

[3.3 Κατάλογος κατάλληλων υποψηφίων 8](#_Toc196467776)

[4. ΛΟΓΟΙ ΑΠΟΚΛΕΙΣΜΟΥ 8](#_Toc196467777)

[5. ΓΕΝΙΚΕΣ ΠΛΗΡΟΦΟΡΙΕΣ 9](#_Toc196467778)

[**5.1** Οικονομική συμμετοχή στα έξοδα ταξιδίου και διαμονής / επιστροφή των εξόδων αποστολής στο πλαίσιο δοκιμασιών που οργανώνονται δια ζώσης 9](#_Toc196467779)

[5.2 Αιτήσεις πρόσβασης των υποψηφίων σε πληροφορίες που τους/τις αφορούν 9](#_Toc196467780)

[5.3 Προστασία των δεδομένων προσωπικού χαρακτήρα 10](#_Toc196467781)

[6. ΑΙΤΗΣΕΙΣ ΕΠΑΝΕΞΕΤΑΣΗΣ – ΕΝΣΤΑΣΕΙΣ ΚΑΙ ΠΡΟΣΦΥΓΕΣ – ΑΝΑΦΟΡΕΣ ΠΡΟΣ ΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ 10](#_Toc196467782)

[ΠΑΡΑΡΤΗΜΑ Ι 11](#_Toc196467783)

[ΠΑΡΑΡΤΗΜΑ II 15](#_Toc196467784)

[ΠΑΡΑΡΤΗΜΑ ΙΙΙ 19](#_Toc196467785)

[ΑΙΤΗΣΕΙΣ ΕΠΑΝΕΞΕΤΑΣΗΣ – ΕΝΣΤΑΣΕΙΣ ΚΑΙ ΠΡΟΣΦΥΓΕΣ – ΑΝΑΦΟΡΕΣ ΠΡΟΣ ΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ 19](#_Toc196467786)

[Α. Αιτήσεις επανεξέτασης 19](#_Toc196467787)

[Β. Ενστάσεις και δικαστικές προσφυγές 19](#_Toc196467788)

[Γ. Υποβολή αναφοράς στον Ευρωπαίο Διαμεσολαβητή 21](#_Toc196467789)

# ΕΙΣΑΓΩΓΗ

Η διαδικασία επιλογής είναι ανοικτή σε όλους τους πολίτες της ΕΕ που πληρούν τα κριτήρια επιλεξιμότητας (γενικά και ειδικά) και τα προσόντα έως την καταληκτική ημερομηνία υποβολής των αιτήσεων. Τούτο διασφαλίζει ότι κάθε υποψήφιος έχει ίσες ευκαιρίες να προβάλει τις δεξιότητές του, επιτρέποντας την αξιοκρατική επιλογή και την ίση μεταχείριση.

Οι επιτυχόντες υποψήφιοι εγγράφονται σε κατάλογο κατάλληλων υποψηφίων, από τον οποίο το Ευρωπαϊκό Κοινοβούλιο προσλαμβάνει ανάλογα με τις ανάγκες του.

Για κάθε διαδικασία συγκροτείται επιτροπή επιλογής, με μέλη που διορίζονται από τη διοίκηση και την επιτροπή προσωπικού. Οι εργασίες της είναι εμπιστευτικές και διεξάγονται σύμφωνα με τον κανονισμό υπηρεσιακής κατάστασης των υπαλλήλων της ΕΕ.

Για την επιλογή των καλύτερων υποψηφίων, η επιτροπή συγκρίνει τα προσόντα και τις επιδόσεις των υποψηφίων για να αξιολογήσει την καταλληλότητά τους για την άσκηση των καθηκόντων που περιγράφονται στην προκήρυξη. Δεν αξιολογούν μόνο τις γνώσεις των υποψηφίων αλλά παράλληλα εντοπίζουν τα άτομα με τα περισσότερα προσόντα, αξιοκρατικά.

# ΠΩΣ ΝΑ ΥΠΟΒΑΛΕΤΕ ΑΙΤΗΣΗ ΥΠΟΨΗΦΙΟΤΗΤΑΣ

## Γενικές παρατηρήσεις

Πριν από την υποβολή της αίτησης, βεβαιωθείτε ότι πληροίτε όλα τα κριτήρια επιλεξιμότητας, μελετώντας προσεκτικά την ανακοίνωση πρόσληψης και τον παρόντα οδηγό και λαμβάνοντας δεόντως υπόψη τις απαιτήσεις.

Πρέπει να υποβάλετε την αίτησή σας μόνο μέσω της διαδικτυακής πλατφόρμας [Apply4EP](https://apply4ep.gestmax.eu/search/index/lang/el_EL). Για να δημιουργήσετε λογαριασμό στην πλατφόρμα Apply4EP, κάντε κλικ στο πλήκτρο «Ηλεκτρονική αίτηση», που βρίσκεται στο τέλος της προκήρυξης και ακολουθήστε τις οδηγίες.

**Μπορείτε να έχετε μόνο έναν λογαριασμό**, αλλά μπορείτε να επικαιροποιήσετε τα προσωπικά σας στοιχεία, εάν χρειαστεί.

Εάν αντιμετωπίζετε δυσκολίες στη δημιουργία λογαριασμού Apply4EP ή αντιμετωπίζετε τεχνικά προβλήματα, απευθυνθείτε στην εξής διεύθυνση: PERS-APPLY4EPContacts@europarl.europa.eu.

Βεβαιωθείτε ότι η συμπληρωμένη ηλεκτρονική σας αίτηση, με όλα τα απαιτούμενα δικαιολογητικά, θα έχει επικυρωθεί στην πλατφόρμα Apply4EP εντός της προθεσμίας που αναφέρεται στην προκήρυξη.

**Οι αιτήσεις και τα δικαιολογητικά που υποβάλλονται στο Apply4EP μετά τη λήξη της προθεσμίας δεν λαμβάνονται υπόψη.** Μην περιμένετε έως την τελευταία ημέρα για να υποβάλετε την αίτηση υποψηφιότητας. Το Ευρωπαϊκό Κοινοβούλιο δεν μπορεί να θεωρηθεί υπεύθυνο για ενδεχόμενα τεχνικά θέματα της τελευταίας στιγμής που θα μπορούσαν να προκληθούν από τυχόν υπερφόρτωση του συστήματος.

Θα ληφθούν υπόψη μόνο οι αιτήσεις υποψηφιότητας που υποβάλλονται μέσω της πλατφόρμας Apply4EP. Μη στείλετε την αίτησή σας με συστημένο ή απλό ταχυδρομείο. Η Μονάδα Επιλογής Ταλέντων και Ανάπτυξης Επαφών δεν θα δεχθεί την ιδιόχειρη επίδοση αιτήσεων υποψηφιότητας.

Η Μονάδα Επιλογής Ταλέντων και Ανάπτυξης Επαφών θα χειριστεί κάθε επικοινωνία με τους υποψηφίους/τις υποψήφιες καθ’ όλη τη διάρκεια της διαδικασίας. Όλη η αλληλογραφία, συμπεριλαμβανομένων των προσκλήσεων στις δοκιμασίες και των κοινοποιήσεων αποτελεσμάτων, θα αποσταλεί στη διεύθυνση ηλεκτρονικού ταχυδρομείου που ορίζεται στην αίτησή σας μέσω της πλατφόρμας Apply4EP. Ελέγχετε τακτικά τα ηλεκτρονικά σας μηνύματα και επικαιροποιείτε τα προσωπικά σας στοιχεία, εάν χρειαστεί.

**Παρακαλείστε να μην τηλεφωνήσετε στη Μονάδα Επιλογής Ταλέντων και Ανάπτυξης Επαφών. Υποβάλετε τυχόν ερωτήσεις απαντώντας στο ηλεκτρονικό μήνυμα που επιβεβαιώνει την ηλεκτρονική αίτηση υποψηφιότητάς σας**.

Εάν χρειάζεστε βεβαίωση παρουσίας στις δοκιμασίες, ζητήστε την απαντώντας στο μήνυμα που σας καλεί να συμμετάσχετε στη δοκιμασία.

## Πώς να καταθέσετε τον πλήρη φάκελο υποψηφιότητάς σας

1. Δημιουργήστε τον λογαριασμό σας κάνοντας κλικ στο «Ηλεκτρονική αίτηση» ή συνδεθείτε, εάν έχετε ήδη λογαριασμό, στην πλατφόρμα APPLY4EP.
2. **Επισυνάψτε όλα τα απαιτούμενα δικαιολογητικά έγγραφα**, κατά προτίμηση σε μορφή PDF. Συνιστάται θερμά να έχετε προετοιμάσει εκ των προτέρων όλα τα δικαιολογητικά έγγραφα. Εάν έχετε πολλαπλά έγγραφα, συγχωνεύστε τα σε ένα ενιαίο αρχείο, κατά προτίμηση σε μορφότυπο PDF, πριν τα αναφορτώσετε. Ωστόσο, τα έγγραφα μπορούν επίσης να αναφορτωθούν σε μορφότυπο DOC, DOCX, GIF, JPG, TXT, PNG ή RTF. Βεβαιωθείτε ότι τα έγγραφά σας είναι ευανάγνωστα και έχουν μέγεθος έως 5 MB πριν τα αναφορτώσετε στην πλατφόρμα APPLY4EP.
3. Επικυρώστε την αίτησή σας, ακολουθώντας τις οδηγίες στην πλατφόρμα Apply4EP. Μετά την επικύρωσή της, **δεν μπορείτε πλέον να την τροποποιήσετε ή να προσθέσετε έγγραφα**.

**Σημ.:** Εάν φύγετε από τη σελίδα χωρίς να αποθηκεύσετε ή να ολοκληρώσετε την αίτησή σας ή αν η συνεδρία στο Apply4EP λήξει (υπέρβαση του ορίου 120 λεπτών), θα χάσετε τις πληροφορίες που έχετε ανεβάσει και θα πρέπει να ξεκινήσετε ξανά.

Κάθε αίτηση που υποβάλλεται μέσω της πλατφόρμας Apply4EP θα επιβεβαιώνεται με ηλεκτρονικό μήνυμα, στο οποίο θα αναφέρεται ότι η αίτηση έχει καταχωριστεί. Παρακαλείστε να ελέγχετε τα ανεπιθύμητα μηνύματα εάν δεν βλέπετε το μήνυμα αυτό.

### Εύλογες προσαρμογές

Εάν έχετε κάποια αναπηρία ή εάν βρίσκεστε σε ιδιαίτερη κατάσταση που ενδέχεται να σας δημιουργήσει δυσκολίες κατά τη διάρκεια της δοκιμασίας (π.χ. εγκυμοσύνη, θηλασμός, πρόβλημα υγείας, ιατρική αγωγή κ.λπ.), πρέπει να το επισημάνετε στην αίτησή σας. Εάν επιθυμείτε να ζητήσετε εύλογες προσαρμογές, θα σας ζητηθεί να συμπληρώσετε ένα έντυπο αίτησης που θα σας παρασχεθεί πριν από το στάδιο της δοκιμασίας. Πρέπει να προσκομίσετε δικαιολογητικά έγγραφα για να αιτιολογήσετε το αίτημά σας για εύλογες προσαρμογές. Τα δικαιολογητικά έγγραφα μπορεί να περιλαμβάνουν ιατρικά πιστοποιητικά, ιατρικές βεβαιώσεις και αποδεικτικά προηγούμενων εύλογων προσαρμογών, π.χ. σε εξετάσεις κατά τη διάρκεια της εκπαίδευσής σας. Θα εξεταστούν οι πληροφορίες που περιέχονται στα δικαιολογητικά σας, ούτως ώστε να προβλεφθούν οι αναγκαίες προσαρμογές.

Στείλτε τις πληροφορίες αυτές στην Ιατρική Υπηρεσία του Ευρωπαϊκού Κοινοβουλίου χρησιμοποιώντας την ειδική ηλεκτρονική διεύθυνση που ορίζεται στο έντυπο. Σας παρακαλούμε να μη στέλνετε ιατρικές πληροφορίες στη Μονάδα Επιλογής Ταλέντων και Ανάπτυξης Επαφών. Επισημαίνεται ότι **πρέπει να υποβάλετε νέο αίτημα εύλογων προσαρμογών για κάθε διαδικασία για την οποία υποβάλλετε αίτηση**, καθώς η Ιατρική Υπηρεσία δεν τηρεί αρχεία προηγούμενων αιτημάτων λόγω των κανονισμών για την προστασία των δεδομένων. Ωστόσο, **μπορείτε να χρησιμοποιήσετε εκ νέου τα ίδια δικαιολογητικά εάν η αναπηρία ή η ιατρική σας κατάσταση παραμένει αμετάβλητη**.

Λάβετε υπόψη ότι το λογισμικό που χρησιμοποιείται για τις διαδικτυακές δοκιμασίες (TestWe) **δεν είναι επί του παρόντος προσβάσιμο για υποψήφιους/υποψήφιες που χρησιμοποιούν αναγνώστες οθόνης, μεγεθυντικά γυαλιά και λογισμικό μετατροπής ομιλίας σε κείμενο, καθώς και για υποψήφιους/υποψήφιες με προβλήματα ακοής**.

Εναλλακτικές ρυθμίσεις θα γίνουν, εφόσον χρειάζεται, για τους υποψήφιους/τις υποψήφιες (π.χ. όσους/όσες έχουν προβλήματα όρασης ή ακοής ή διαταραχή ομιλίας ή/και γλώσσας) που ζητούν εύλογες προσαρμογές και υπό την προϋπόθεση ότι το αίτημά τους θα εγκριθεί από την Ιατρική Υπηρεσία του Κοινοβουλίου.

## Δικαιολογητικά που πρέπει να επισυναφθούν στον φάκελο υποψηφιότητας

### Γενικές παρατηρήσεις

Τα έγγραφα που θα αναφορτώσετε κατά την ηλεκτρονική υποβολή της αίτησής σας δεν πρέπει υποχρεωτικά να είναι επικυρωμένα αντίγραφα.

Οι αναφορές σε δικτυακούς τόπους ή λογαριασμούς σε μέσα κοινωνικής δικτύωσης δεν αποτελούν έγκυρα δικαιολογητικά έγγραφα.

Οι εκτυπώσεις σελίδων από το διαδίκτυο δεν θεωρούνται βεβαιώσεις αλλά μπορούν να επισυναφθούν αποκλειστικά και μόνο για την παροχή συμπληρωματικών πληροφοριών.

**Το βιογραφικό σημείωμα δεν θεωρείται δικαιολογητικό έγγραφο που πιστοποιεί την επαγγελματική πείρα, τον τίτλο/τους τίτλους σπουδών ή τις γλωσσικές γνώσεις.**

Κατά την κατάρτιση του φακέλου υποψηφιότητάς σας, δεν μπορείτε να παραπέμπετε σε αιτήσεις υποψηφιότητας ή σε οιαδήποτε άλλα έγγραφα που είχαν αναφορτωθεί στο πλαίσιο προηγούμενης υποψηφιότητας.

### Δικαιολογητικά για τα γενικά κριτήρια επιλεξιμότητας

Στο στάδιο αυτό, δεν απαιτείται κανένα έγγραφο που να αποδεικνύει ότι:

* + - * είστε υπήκοος κράτους μέλους της Ευρωπαϊκής Ένωσης·
			* απολαύετε των πολιτικών σας δικαιωμάτων·
			* είστε τακτοποιημένοι στρατολογικά βάσει της ισχύουσας νομοθεσίας περί στρατολογίας·
			* παρέχετε τα αναγκαία για την άσκηση των προβλεπόμενων καθηκόντων σας εχέγγυα ήθους.

**Πρέπει να σημειώσετε Χ στο τετραγωνίδιο «Υπεύθυνη δήλωση» για να δηλώσετε υπεύθυνα** ότι πληροίτε αυτά τα κριτήρια και ότι οι παρεχόμενες πληροφορίες είναι αληθείς και πλήρεις. Εάν προσληφθείτε, θα σας ζητηθεί να προσκομίσετε τα έγγραφα που αποδεικνύουν την επιλεξιμότητά σας.

### Δικαιολογητικά για τα ειδικά κριτήρια επιλεξιμότητας

Πρέπει να παράσχετε στην επιτροπή επιλογής όλες τις πληροφορίες και τα έγγραφα που θα της επιτρέψουν να ελέγξει την ακρίβεια των στοιχείων που αναφέρονται στο έντυπο της αίτησης.

### Διπλώματα ή/και βεβαιώσεις που πιστοποιούν την επιτυχή ολοκλήρωση των σπουδών

Πρέπει να συμπεριλάβετε στην ηλεκτρονική αίτησή σας αντίγραφα των διπλωμάτων δευτεροβάθμιας ή ανώτερης εκπαίδευσης, των πανεπιστημιακών διπλωμάτων ή πιστοποιητικών που βεβαιώνουν ότι έχετε ολοκληρώσει τις σπουδές του επιπέδου που απαιτείται από την προκήρυξη.

Η επιτροπή επιλογής θα λάβει υπόψη τα διαφορετικά εκπαιδευτικά συστήματα των κρατών μελών της Ευρωπαϊκής Ένωσης (βλ. Παράρτημα I και Παράρτημα II του παρόντος οδηγού). Τα διπλώματα, είτε εκδίδονται σε κράτος μέλος της ΕΕ είτε σε τρίτη χώρα, πρέπει να αναγνωρίζονται από επίσημη αρχή κράτους μέλους της ΕΕ, όπως το Υπουργείο Παιδείας. Εάν είστε κάτοχοι διπλωμάτων που έχουν εκδοθεί σε τρίτη χώρα πρέπει να επισυνάψετε στην αίτηση υποψηφιότητάς σας απόδειξη ισοτιμίας στην ΕΕ για τα διπλώματά σας. Περισσότερες πληροφορίες σχετικά με την αναγνώριση τίτλων σπουδών που έχουν αποκτηθεί σε τρίτες χώρες διατίθενται στον [ιστότοπο των δικτύων ENIC-NARIC](https://www.enic-naric.net/) (h[ttps://w](http://www.enic-naric.net/%29)ww.enic[-naric.net/).](http://www.enic-naric.net/%29)

Όσον αφορά τα διπλώματα μεταδευτεροβάθμιας εκπαίδευσης, πρέπει να παρασχεθούν όσο το δυνατόν πιο λεπτομερείς πληροφορίες, ιδίως όσον αφορά τη διάρκεια και το αντικείμενο των σπουδών, ούτως ώστε η επιτροπή επιλογής να μπορέσει, εφόσον ορίζεται στην προκήρυξη, να αξιολογήσει κατά πόσον τα διπλώματα σχετίζονται με τη φύση των προβλεπόμενων καθηκόντων.

Εάν υποβάλετε διπλώματα που αφορούν τεχνική ή επαγγελματική εκπαίδευση, μαθήματα τελειοποίησης ή εξειδίκευσης, πρέπει να δηλώσετε εάν πρόκειται για κύκλους μαθημάτων με πλήρες ή μερικό ωράριο ή για βραδινά μαθήματα, και να αναφέρετε το αντικείμενο και την επίσημη διάρκεια των μαθημάτων. Παρακαλείστε να αναφορτώσετε αυτές τις πληροφορίες σε ένα ενιαίο έγγραφο.

### Επαγγελματική πείρα (εάν απαιτείται)

Όλες οι περίοδοι επαγγελματικής πείρας λαμβάνονται υπόψη μόνο εάν η πείρα **αποκτήθηκε μετά τη λήψη του απαιτούμενου διπλώματος ή τίτλου σπουδών / των απαιτούμενων διπλωμάτων ή τίτλων σπουδών**. **Για να υποστηρίξετε την επαγγελματική σας πείρα**, πρέπει να παράσχετε σχετική τεκμηρίωση που να αποδεικνύει **τη διάρκεια και το επίπεδο της επαγγελματικής πείρας**, καθώς και να παράσχετε **λεπτομερή περιγραφή της εργασίας που εκτελέσατε**.Οι πληροφορίες αυτές είναι απαραίτητες προκειμένου η επιτροπή επιλογής να αξιολογήσει **κατά πόσον η πείρα σας αντιστοιχεί στην περιγραφή της θέσης εργασίας**. Κάθε περίοδος επαγγελματικής πείρας πρέπει να τεκμηριώνεται με τα κατάλληλα δικαιολογητικά.

Επισυνάψτε τα ακόλουθα έγγραφα (μη εξαντλητικός κατάλογος εγγράφων):

* Δηλώσεις προηγούμενων ή τρεχόντων εργοδοτών που βεβαιώνουν ότι διαθέτετε την απαιτούμενη επαγγελματική πείρα, όπως ορίζεται στην προκήρυξη.
* Εάν δεν μπορείτε να υποβάλετε τέτοιες δηλώσεις για λόγους εμπιστευτικότητας, πρέπει να υποβάλετε εναλλακτικά έγγραφα, όπως φωτοαντίγραφα της σύμβασης εργασίας σας με περιγραφή της θέσης εργασίας, επιστολή πρόσληψης, καθώς και το αρχικό και το πιο πρόσφατο δελτίο μισθοδοσίας σας.
* Για εργασίες που εκτελούνται ανεξάρτητα (π.χ. από αυτοαπασχολούμενο ή ελεύθερο επαγγελματία), γίνονται δεκτά ως αποδεικτικά στοιχεία τα τιμολόγια για τις παρεχόμενες υπηρεσίες ή οποιαδήποτε άλλα επίσημα έγγραφα σχετικά με τις επαγγελματικές σας δραστηριότητες.

Τα έγγραφα αυτά είναι απαραίτητα για την επαλήθευση της πείρας σας και για να διασφαλιστεί ότι η επιτροπή επιλογής μπορεί να αξιολογήσει τη συνάφειά της με την περιγραφή της θέσης εργασίας.

Κάθε περίοδος επαγγελματικής πείρας λαμβάνεται υπόψη μόνο μία φορά. **Η επαγγελματική πείρα θα πρέπει να είναι συναφής με τα απαιτούμενα καθήκοντα**, να συνιστά γνήσια και αποτελεσματική εργασία και να είναι αμειβόμενη. Ωστόσο, ορισμένες περιπτώσεις επαγγελματικής πείρας λαμβάνονται υπόψη ως εξής:

* επαγγελματική πείρα ως εθελοντής/εθελόντρια: εάν διέπεται από σύμβαση ή ισοδύναμη επίσημη συμφωνία και εάν διαρκεί τουλάχιστον πέντε μήνες πλήρους απασχόλησης. Η συνολική αναγνώριση πείρας εθελοντή/εθελόντριας δεν θα υπερβαίνει το ένα έτος·
* αμειβόμενες ή μη αμειβόμενες πρακτικές ασκήσεις: εάν δεν αποτελούν μέρος κύκλου μαθημάτων και εάν διήρκεσαν τουλάχιστον πέντε μήνες πλήρους απασχόλησης. Η συνολική αναγνώριση πείρας για πρακτική άσκηση δεν θα υπερβαίνει το ένα έτος. Μόνο η ελάχιστη διάρκεια πρακτικής άσκησης που πρέπει να ολοκληρωθεί για την πρόσβαση σε ένα επάγγελμα θα θεωρείται συναφής επαγγελματική πείρα και μόνο εφόσον το ενδιαφερόμενο πρόσωπο απέκτησε όντως το δικαίωμα να ασκεί το εν λόγω επάγγελμα·
* υποχρεωτική στρατιωτική θητεία ή εναλλακτική θητεία: αναγνωρίζεται η πραγματική διάρκεια της θητείας. στη συγκεκριμένη περίπτωση, η πείρα αυτή θα ληφθεί υπόψη ανεξάρτητα από την ημερομηνία απόκτησης του διπλώματος που επιτρέπει την πρόσβαση στη σχετική ομάδα καθηκόντων και στον σχετικό βαθμό·
* άδεια μητρότητας/πατρότητας/υιοθεσίας, γονική/οικογενειακή άδεια: εάν καλύπτεται από σύμβαση εργασίας· θεωρείται 100 % ως εργασία, ανεξάρτητα από το αν ελήφθη πλήρης ή με ημιαπασχόληση·
* διδακτορικό δίπλωμα: για μέγιστο χρονικό διάστημα τριών ετών, υπό την προϋπόθεση ότι το διδακτορικό δίπλωμα αποκτήθηκε όντως·
* μερική απασχόληση: υπολογίζεται κατ’ αναλογία με βάση τον αριθμό των ωρών εργασίας (π.χ. δύο ημέρες ανά πενθήμερη εργάσιμη εβδομάδα για διάστημα 10 μηνών υπολογίζονται ως τέσσερις μήνες). Ωστόσο, κατά τη διακριτική ευχέρεια της επιτροπής επιλογής, μπορεί μια περίοδος επαγγελματικής πείρας που πραγματοποιήθηκε τουλάχιστον σε επίπεδο ημιαπασχόλησης, να θεωρηθεί ως πλήρης απασχόληση. Αυτό σημαίνει ότι επαγγελματική πείρα ίση ή μεγαλύτερη του 50 % του κανονικού χρόνου εργασίας σε σύγκριση με εργασία πλήρους απασχόλησης μπορεί να υπολογιστεί ως πλήρης απασχόληση (δηλαδή 100 %).

### Γλωσσικές γνώσεις

Πρέπει να αναφέρετε τη **γλώσσα 1** και το αντίστοιχο επίπεδο γνώσεών σας, τη **γλώσσα 2** και το αντίστοιχο επίπεδο γνώσεών σας, καθώς και κάθε άλλη γλώσσα που κατέχετε. **Επισημαίνεται ότι η γλώσσα 1 πρέπει να είναι διαφορετική από τη γλώσσα 2.**

Επισημαίνεται ότι τα ανωτέρω απαιτούμενα ελάχιστα επίπεδα ισχύουν για κάθε τομέα γλωσσικής δεξιότητας (ομιλία, γραφή, ανάγνωση, ακρόαση) που αναφέρεται στο έντυπο της αίτησης. Το επίπεδο C2 είναι το υψηλότερο επίπεδο στο πλαίσιο, ενώ το επίπεδο A1 είναι το χαμηλότερο. Οι δεξιότητες αυτές αντιστοιχούν σε εκείνες που καθορίζονται στο Κοινό Ευρωπαϊκό Πλαίσιο Αναφοράς για τα γλωσσικά προσόντα ([https://europa.eu/europass/el/common-european-framework-reference-language-skills](https://europa.eu/europass/common-european-framework-reference-language-skills)).

Δεν απαιτείται κανένα έγγραφο για να αποδείξετε ότι γνωρίζετε τις γλώσσες που αναφέρονται στην αίτηση υποψηφιότητάς σας.

# ΣΤΑΔΙΑ ΤΗΣ ΔΙΑΔΙΚΑΣΙΑΣ

## Αποδοχή και αξιολόγηση των προσόντων (1η φάση)

**3.1.1 Αποδοχή**

Η αρμόδια για τους διορισμούς αρχή καταρτίζει κατάλογο των υποψηφίων που δηλώνουν ότι πληρούν τα γενικά κριτήρια εντός της προθεσμίας που ορίζεται στην προκήρυξη. Ο κατάλογος αυτός θα αποσταλεί στον/στην πρόεδρο της επιτροπής επιλογής.

Η επιτροπή επιλογής θα αξιολογήσει τα ειδικά κριτήρια εφαρμόζοντας αυστηρά τα κριτήρια της προκήρυξης κατά τη λήψη απόφασης σχετικά με την αποδοχή κάθε υποψηφίου/υποψήφιας. Κάθε προκήρυξη είναι ανεξάρτητη και η προηγούμενη αποδοχή σε μία διαδικασία επιλογής δεν εγγυάται την αποδοχή σας σε οποιαδήποτε άλλη.

**3.1.2. Αξιολόγηση των προσόντων**

Η επιτροπή επιλογής θα αξιολογήσει τα προσόντα κάθε υποψηφίου/υποψήφιας που έγινε δεκτός/δεκτή.

Η επιτροπή επιλογής θα καταρτίσει κατάλογο των υποψηφίων που θα προσκληθούν στις δοκιμασίες, συμπεριλαμβανομένων των υποψηφίων που ισοψήφισαν στην τελευταία θέση προεπιλογής. Ο αριθμός των υποψηφίων που θα κληθούν στις δοκιμασίες καθορίζεται στην προκήρυξη.

## Δοκιμασίες (2η φάση)

Όλες οι δοκιμασίες είναι υποχρεωτικές και προαπαιτούμενες. Λαμβάνουν χώρα την ίδια ημέρα ή σε δύο διαδοχικές ημέρες και μπορούν να οργανωθούν με φυσική παρουσία ή διαδικτυακά. Οι μέγιστοι αριθμοί που γίνονται δεκτοί στις δοκιμασίες, οι λεπτομέρειες των δοκιμασιών και οι βαθμοί που μπορούν να χορηγηθούν για αυτές καθορίζονται στην προκήρυξη.

Οι γραπτές δοκιμασίες μπορούν να διεξάγονται είτε με φυσική παρουσία είτε εξ αποστάσεως. Εάν διεξαχθούν με φυσική παρουσία, θα κληθείτε στους χώρους του Ευρωπαϊκού Κοινοβουλίου. Εάν διεξαχθούν εξ αποστάσεως, θα σας ζητηθεί να χρησιμοποιήσετε την πλατφόρμα TestWe και να ακολουθήσετε τις παρακάτω οδηγίες.

**Το λογισμικό που χρησιμοποιείται τις διαδικτυακές δοκιμασίες δεν είναι επί του παρόντος ψηφιακά προσβάσιμο (βλ. ενότητα 3.1.1 του παρόντος οδηγού για περισσότερες πληροφορίες).**

Εάν μπορείτε να χρησιμοποιήσετε το λογισμικό για να υποβληθείτε στη δοκιμασία, θα χρειαστείτε έναν **προσωπικό υπολογιστή** (επιτραπέζιο ή φορητό) με:

* λειτουργικό σύστημα Microsoft Windows 10 ή μεταγενέστερο ή Apple OS X 10.13 ή μεταγενέστερο για Mac·
* χωρητικότητα 1 GB ελεύθερου χώρου στον σκληρό δίσκο·
* εμπρόσθια κάμερα, συνδεδεμένη με τον υπολογιστή σας ή ενσωματωμένη σε αυτόν·
* σύνδεση με το διαδίκτυο·
* 4 GB RAM.

Θα ενημερωθείτε πριν από τη δοκιμασία σχετικά με τυχόν αλλαγές στις προαναφερόμενες ελάχιστες τεχνικές απαιτήσεις που προκύπτουν από αναβαθμίσεις λογισμικού.

Δεν είναι κατάλληλα τα λειτουργικά συστήματα XP, Vista και παλαιότερα, Windows 10 S, Windows ARM (RT), MacOS παλαιότερα του 10.11, iOS (iPad, iPhone), Android, Chromebook, Virtual Machine, Linux (Debian, Ubuntu κ.λπ.), καθώς και τα λειτουργικά συστήματα στα 32 bit.

Θα πρέπει επίσης να έχετε δικαιώματα διαχειριστή για τον επιτραπέζιο ή τον φορητό υπολογιστή που χρησιμοποιείτε, προκειμένου να μπλοκάρετε την πρόσβαση σε όλες τις εφαρμογές (έγγραφα, άλλα λογισμικά, ιστότοποι, κ.λπ.) εκτός της εφαρμογής του παρόχου υπηρεσιών, κατά τη διάρκεια της δοκιμασίας.

Θα πρέπει να βεβαιωθείτε ότι ο υπολογιστής σας είναι ρυθμισμένος στη σωστή ημερομηνία και ώρα και ότι η ευκρίνεια της οθόνης σας είναι σωστή.

**Πρέπει να κατεβάσετε, να εγκαταστήσετε, να ελέγξετε και να δοκιμάσετε την πλατφόρμα το συντομότερο δυνατόν (τουλάχιστον μία εβδομάδα πριν από τη δοκιμασία).** Για να μπορέσετε να δοκιμάσετε την εφαρμογή μετά την εγκατάσταση, θα κληθείτε να περάσετε από μια δοκιμασία τεχνικών απαιτήσεων κατά την πρόσβασή σας σε αυτή. Αυτή η δοκιμασία τεχνικών απαιτήσεων είναι **υποχρεωτική** και πρέπει να διενεργηθεί **στον υπολογιστή που θα χρησιμοποιηθεί την ημέρα της δοκιμασίας**. Δεν θα συνυπολογιστεί στην τελική βαθμολογία σας. Θα σας δώσει τη δυνατότητα να εξοικειωθείτε με την πλατφόρμα και με τη χρήση της.

#### Όλα τα αντιιικά προγράμματα στον φορητό ή επιτραπέζιο υπολογιστή σας πρέπει να είναι απενεργοποιημένα κατά τη διάρκεια της χρήσης της πλατφόρμας.

Περισσότερες πληροφορίες και οδηγίες σχετικά με τη δοκιμασία θα σας αποσταλούν μέσω του ηλεκτρονικού μηνύματος με το οποίο θα προσκληθείτε στη δοκιμασία.

Αν προκύψει πρόβλημα κατά τη διάρκεια της δοκιμασίας, **καλέστε αμέσως τον πάροχο της υπηρεσίας στον αριθμό +33 1 76 41 14 88** για να επιλύσει το πρόβλημα και να μπορέσετε να συνεχίσετε τη δοκιμασία σας.

Σε περίπτωση εγκατάλειψης, η δοκιμασία δεν θα βαθμολογηθεί.

Η ημερομηνία και η ώρα που αναφέρονται στην πρόσκληση στη δοκιμασία είναι **οι μόνες δυνατές.** Εάν δεν μπορέσετε να συμμετάσχετε στη δοκιμασία, **δεν θα σας δοθεί άλλη δυνατότητα συμμετοχής.**

Οι προφορικές δοκιμασίες μπορούν να διεξάγονται με φυσική παρουσία ή εξ αποστάσεως.

## Κατάλογος κατάλληλων υποψηφίων

Ο κατάλογος κατάλληλων υποψηφίων θα διανεμηθεί σύμφωνα με τις διατάξεις της προκήρυξης.

Το γεγονός ότι το όνομα ενός υποψήφιου/μιας υποψήφιας περιλαμβάνεται στον κατάλογο κατάλληλων υποψηφίων σημαίνει ότι μπορεί να προσκληθεί σε συνέντευξη από μία από τις Γενικές Διευθύνσεις του Κοινοβουλίου, αλλά δεν συνιστά ούτε δικαίωμα ούτε εγγύηση πρόσληψης. Η ισχύς του καταλόγου προσδιορίζεται στην προκήρυξη.

# ΛΟΓΟΙ ΑΠΟΚΛΕΙΣΜΟΥ

Θα αποκλειστείτε σε οποιοδήποτε στάδιο της διαδικασίας επιλογής εάν:

* έχετε δημιουργήσει περισσότερους από έναν λογαριασμούς·
* έχετε προβεί σε ψευδείς δηλώσεις ή έχετε υποβάλει πλαστά έγγραφα·
* δεν ανταποκριθείτε σε πρόσκληση ή δεν είναι δυνατή η επικοινωνία μαζί σας μέσω ηλεκτρονικού ταχυδρομείου·
* δεν έχετε συμμετάσχει στις δοκιμασίες·
* έχετε χρησιμοποιήσει αθέμιτες μεθόδους κατά τη διάρκεια των δοκιμασιών·
* δεν συμμορφωθείτε με τις δοθείσες οδηγίες για τις διαδικτυακές δοκιμασίες·
* έχετε προσπαθήσει να επικοινωνήσετε με μέλος της επιτροπής επιλογής με ανεπίτρεπτο τρόπο, είτε άμεσα είτε έμμεσα·
* έχετε θέσει την υπογραφή σας ή μια διακριτική σήμανση στις γραπτές δοκιμασίες σας, οι οποίες απαιτούν διόρθωση υπό συνθήκες ανωνυμίας.

Πρέπει να επιδείξετε τη μεγαλύτερη δυνατή ακεραιότητα. Κάθε απάτη ή απόπειρα απάτης θα επισύρει κυρώσεις.

#  ΓΕΝΙΚΕΣ ΠΛΗΡΟΦΟΡΙΕΣ

#

* 1. Οικονομική συμμετοχή στα έξοδα ταξιδίου και διαμονής / επιστροφή των εξόδων αποστολής στο πλαίσιο δοκιμασιών που οργανώνονται δια ζώσης

**Για τους εσωτερικούς υποψηφίους:** Οι υπάλληλοι και το λοιπό προσωπικό που υπάγονται στον κανονισμό υπηρεσιακής κατάστασης των υπαλλήλων ή στο καθεστώς που εφαρμόζεται στο λοιπό προσωπικό, και υπηρετούν στο Ευρωπαϊκό Κοινοβούλιο, οι οποίοι καλούνται να συμμετάσχουν σε διά ζώσης δοκιμασίες, ενδέχεται να δικαιούνται επιστροφή των εξόδων αποστολής, σύμφωνα με τα άρθρα 11 έως 13 του παραρτήματος VII του κανονισμού υπηρεσιακής κατάστασης.

**Για τους υποψηφίους που δεν υπηρετούν πλέον στο Ευρωπαϊκό Κοινοβούλιο:** θα μπορούσε να χορηγηθεί οικονομική συμμετοχή στα **έξοδα ταξιδίου και διαμονής** των υποψηφίων που καλούνται να συμμετάσχουν δια ζώσης στις δοκιμασίες.

Οι υποψήφιοι θα λάβουν λεπτομερή στοιχεία σχετικά με τη διαδικασία στην πρόσκληση συμμετοχής στις δοκιμασίες.

Η διεύθυνση που αναγράφεται στην αίτηση υποψηφιότητας στην πλατφόρμα Apply4EP θα θεωρηθεί ο τόπος από τον οποίο ο υποψήφιος αναχωρεί για να συμμετάσχει στις δοκιμασίες. Η αλλαγή διεύθυνσης που κοινοποιείται από υποψήφιο/υποψήφια μετά την αποστολή των προσκλήσεων στις δοκιμασίες από το Ευρωπαϊκό Κοινοβούλιο δεν λαμβάνεται υπόψη, εκτός εάν το Κοινοβούλιο κρίνει ότι οι περιστάσεις που επικαλείται ο υποψήφιος/η υποψήφια συνιστούν ανωτέρα βία ή οι περιστάσεις είναι εντελώς εξαιρετικές. Είναι ευθύνη των υποψηφίων να διασφαλίζουν ότι η διεύθυνσή τους στον λογαριασμό τους στην πλατφόρμα Apply4EP είναι πάντα επικαιροποιημένη.

## Αιτήσεις πρόσβασης των υποψηφίων σε πληροφορίες που τους/τις αφορούν

Οι υποψήφιοι/υποψήφιες έχουν το ειδικό δικαίωμα να έχουν πρόσβαση, υπό τους όρους που εκτίθενται κατωτέρω, σε ορισμένες πληροφορίες που τους/τις αφορούν άμεσα και ατομικά. Το Ευρωπαϊκό Κοινοβούλιο μπορεί, κατά συνέπεια, να διαβιβάσει στους υποψηφίους που δεν περιλαμβάνονται στον κατάλογο κατάλληλων υποψηφίων, κατόπιν αίτησης τους, δήλωση σχετικά με τη βαθμολογία που έλαβαν σε καθεμία από τις ενότητες των δοκιμασιών. Οι αιτήσεις πρέπει να υποβληθούν μέσω του λογαριασμού τους στην πλατφόρμα Apply4EP εντός **ενός μηνός** από την ημερομηνία αποστολής του ηλεκτρονικού μηνύματος με το οποίο κοινοποιείται το αποτέλεσμα.

Η αίτηση πρόσβασης σε πληροφορίες συνδέεται πάντοτε με τελική απόφαση της επιτροπής επιλογής. Κατά συνέπεια:

* Δεν πρέπει να περιμένετε πληροφορίες πριν υποβάλετε αίτηση επανεξέτασης (βλ. σημείο 6 κατωτέρω), δεδομένου ότι η Μονάδα Επιλογής Ταλέντων και Ανάπτυξης Επαφών δεν θα είναι σε θέση να διεκπεραιώσει το αίτημά σας για πρόσβαση σε πληροφορίες έως ότου παρέλθει η προθεσμία για την υποβολή αίτησης επανεξέτασης
* Εάν έχετε υποβάλει αίτηση επανεξέτασης των αξιολογήσεών σας, θα πρέπει να περιμένετε έως ότου λάβετε την απάντηση της επιτροπής επιλογής στην εν λόγω αίτηση επανεξέτασης (δηλαδή την τελική απόφαση) προτού υποβάλετε αίτηση πρόσβασης σε πληροφορίες.

Οι αιτήσεις πρόσβασης σε πληροφορίες πρέπει να διεκπεραιώνονται σύμφωνα με την απαίτηση να είναι απόρρητες οι εργασίες της επιτροπής επιλογής, όπως ορίζεται στον κανονισμό υπηρεσιακής κατάστασης των υπαλλήλων της Ευρωπαϊκής Ένωσης (παράρτημα III άρθρο 6), γεγονός που αποκλείει τόσο τη δημοσιοποίηση των απόψεων της επιτροπής επιλογής όσο και τη δημοσιοποίηση κάθε πληροφορίας σχετικά με τις προσωπικές ή συγκριτικές αξιολογήσεις των υποψηφίων.

Η αίτηση αυτή πρέπει επίσης να υποβάλλεται σε επεξεργασία σύμφωνα με τους κανόνες για την προστασία των φυσικών προσώπων όσον αφορά την επεξεργασία δεδομένων προσωπικού χαρακτήρα. Το Κοινοβούλιο θα απαντήσει στις αιτήσεις πρόσβασης σε πληροφορίες εντός ενός μηνός από την παραλαβή τους.

Μπορείτε να ζητήσετε τις ακόλουθες πληροφορίες:

* Για την αξιολόγηση των προσόντων: τους βαθμούς που λάβατε για καθένα από τα κύρια κριτήρια αξιολόγησης·
* Μη διορθωμένο αντίγραφο της γραπτής δοκιμασίας σας·
* Το ατομικό σας δελτίο αξιολόγησης (με τη βαθμολογία που λάβατε για καθένα από τα κύρια κριτήρια αξιολόγησης) για κάθε δοκιμασία στην οποία κληθήκατε.

Εάν έχετε συμπεριληφθεί στον κατάλογο κατάλληλων υποψηφίων, μπορείτε να υποβάλετε αίτηση πρόσβασης σε πληροφορίες μόνο αφού ενημερωθείτε ότι το όνομά σας έχει συμπεριληφθεί στον κατάλογο.

## Προστασία των δεδομένων προσωπικού χαρακτήρα

Το Ευρωπαϊκό Κοινοβούλιο, ως αρμόδιο για την οργάνωση των διαγωνισμών/διαδικασιών επιλογής, μεριμνά ώστε τα δεδομένα προσωπικού χαρακτήρα των υποψηφίων να εξετάζονται με πλήρη τήρηση του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ1, ιδίως όσον αφορά την εμπιστευτικότητα και την ασφάλειά τους.

# ΑΙΤΗΣΕΙΣ ΕΠΑΝΕΞΕΤΑΣΗΣ – ΕΝΣΤΑΣΕΙΣ ΚΑΙ ΠΡΟΣΦΥΓΕΣ – ΑΝΑΦΟΡΕΣ ΠΡΟΣ ΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

Οι πληροφορίες σχετικά με τις αιτήσεις επανεξέτασης, τις ενστάσεις, τις προσφυγές και τις αναφορές προς τον Ευρωπαίο Διαμεσολαβητή περιλαμβάνονται στο παράρτημα ΙΙΙ του παρόντος οδηγού.

1 ΕΕ L 295 της 21.11.2018, σ. 39.

# ΠΑΡΑΡΤΗΜΑ Ι

**Ενδεικτικός** πίνακας διπλωμάτων της **Ευρωπαϊκής Ένωσης** που επιτρέπουν τη συμμετοχή στους διαγωνισμούς/στις διαδικασίες επιλογής της ομάδας καθηκόντων AD2 (εκτιμάται κατά περίπτωση):

|  |  |  |
| --- | --- | --- |
| **ΧΩΡΑ** | **Εκπαίδευση πανεπιστημιακού επιπέδου – 4 ή περισσότερα έτη** | **Εκπαίδευση πανεπιστημιακού επιπέδου – 3 ή περισσότερα έτη** |
| **Belgique – België – Belgien** | Licence / Licentiaat / Diplôme d’études approfondies (DEA) / Diplôme d’études spécialisées (DES) / Diplôme d’études supérieures spécialisées (DESS) / Gediplomeerde in de Voortgezette Studies (GVS) / Gediplomeerdein de Gespecialiseerde Studies (GGS) / Gediplomeerde in de Aanvullende Studies (GAS)Agrégation de l’enseignement secondaire supérieur (AESS)/ AggregaatIngénieur industriel/Industrïeel ingenieur / Master — 60/120 ECTS / Master complémentaire— 60 ECTS ou plusAgrégation de l’enseignement secondaire supérieur (AESS) — 30 ECTSDoctorat/Doctoraal Diploma | Bachelor académique (dit «de transition») - 180 ECTSAcademisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / ДокторМагистър след Бакалавър — 60 ECTS / Магистър след Професионален бакалавър по… — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc)/ Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad/ Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree (4 years*/ 240 ECTS) / Céim Ollscoile *University Degree /*Céim Mháistir (60-120 ECTS) *Master’s Degree (60- 120 ECTS) / Céim Dochtúra Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |

2 Η πρόσβαση στους βαθμούς 7 έως 16 της ομάδας καθηκόντων AD υπόκειται στον συμπληρωματικό όρο της απόκτησης κατάλληλης επαγγελματικής πείρας τουλάχιστον ενός έτους.

|  |  |  |
| --- | --- | --- |
| **ΧΩΡΑ** | **Εκπαίδευση πανεπιστημιακού επιπέδου – 4 ή περισσότερα έτη** | **Εκπαίδευση πανεπιστημιακού επιπέδου – 3 ή περισσότερα έτη** |
| **Ελλάδα** | Πτυχίο (ΑΕI πανεπιστημίου, πολυτεχνείου, ΤΕI υποχρεωτικής τετραετούς φοίτησης) 4 χρόνια (1ος κύκλος)Μεταπτυχιακό Δίπλωμα Ειδίκευσης (2ος κύκλος) Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnicoArquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)DEST (diplôme d’études supérieures techniques)/ DRT (diplôme de recherche technologique)DESS (diplôme d’études supérieures spécialisées)/ DEA (diplôme d’études approfondies)Master 1 / Master 2 professionnel / Master 2 rechercheDiplôme des grandes écoles / Diplôme d’ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/BachelorMaster / Doctorat |  |
| **Latvija** | Bakalaura diploms (160 kredīti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredīti) |
| **Lietuva** | Aukštojo mokslo diplomas / Bakalauro diplomas/ Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d’ingénieur industriel / DESS en droit européen | Bachelor / Diplôme d’ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor’s degree / Master of Arts / Doctorate | Bachelor’s degree |
| **Nederland** | HBO Bachelor degree HBO/WO Master’s degreeDoctoraal examen /Doctoraat | Bachelor (WO) |
| **Österreich** | Master Magister/Magistra Magister/Magistra (FH) Diplom-Ingenieur/in Diplom-Ingenieur/in (FH) Doktor/inPhD | Bachelor Bakkalaureus/Bakkalaurea Bakkalaureus/Bakkalaurea (FH) |

|  |  |  |
| --- | --- | --- |
| **ΧΩΡΑ** | **Εκπαίδευση πανεπιστημιακού επιπέδου – 4 ή περισσότερα έτη** | **Εκπαίδευση πανεπιστημιακού επιπέδου – 3 ή περισσότερα έτη** |
| **Polska** | Magister / Magister inżynierDyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika Hrvatska** | Baccalaureus / Baccalaurea (Sveučilišni Prvostupnik / Prvostupnica)Stručni SpecijalistMaster degree (magistar struke) 300 kredit minmagistar inženjer/ magistrica inženjerka (mag. ing).Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licenţă |
| **Slovenija** | Univerzitetna diploma/ Magisterij / Specializacija/ Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/Finland** | Maisterin tutkinto — Magister-examenAmmattikorkeakoulututkinto — Yrkeshögskoleexamen (min 160 opintoviikkoa — studieveckor)Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto- Kandidatexamen / Ammattikorkeakoulututkinto -Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / DoktorsexamenMeriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoängMeriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)Meriter på grundnivå:Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master’s degree (MA, MB, MEng, MPhil, MSc) / Doctorate**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | (Honours) Bachelor degreeNB: Master’s degree in Scotland |

# ΠΑΡΑΡΤΗΜΑ II

**Ενδεικτικός** πίνακας διπλωμάτων της **Ευρωπαϊκής Ένωσης** που επιτρέπουν τη συμμετοχή στους διαγωνισμούς/στις διαδικασίες επιλογής της ομάδας καθηκόντων AST3 (εκτιμάται κατά περίπτωση):

|  |  |  |
| --- | --- | --- |
| **ΧΩΡΑ** | **Δευτεροβάθμια εκπαίδευση****(που παρέχει πρόσβαση στη μεταδευτεροβάθμια εκπαίδευση)** | **Μεταδευτεροβάθμια εκπαίδευση****(σπουδές μη πανεπιστημιακής τριτοβάθμιας εκπαίδευσης ή βραχείες πανεπιστημιακές σπουδές νόμιμης διάρκειας τουλάχιστον δύο ετών)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs/ Diplôme d’aptitude à accéder à l’enseignement supérieur (DAES) / Getuigschrift van hoger secundair onderwijs / Diplôme d’enseignement professionnel / Getuigschrift van het beroepssecundair onderwijs | Candidature - Kandidaat Graduat - GegradueerdeBachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: StudentereksamenHøjere Forberedelseseksamen (HF) / Højere Handelseksamen (HHX) / HøjereAfgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur/ Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistusLõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects* / Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta */ National Certificate /*Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) */ National Diploma* (ND, Dip.) /Dámhachtain Ardteastas Ardoideachais (120 ECTS) / *Higher Certificate* (120 ECTS) |

3 Η πρόσβαση στην ομάδα καθηκόντων AST υπόκειται στον συμπληρωματικό όρο της απόκτησης κατάλληλης επαγγελματικής πείρας τουλάχιστον τριών ετών.

|  |  |  |
| --- | --- | --- |
| **ΧΩΡΑ** | **Δευτεροβάθμια εκπαίδευση****(που παρέχει πρόσβαση στη μεταδευτεροβάθμια εκπαίδευση)** | **Μεταδευτεροβάθμια εκπαίδευση****(σπουδές μη πανεπιστημιακής τριτοβάθμιας εκπαίδευσης ή βραχείες πανεπιστημιακές σπουδές νόμιμης διάρκειας τουλάχιστον δύο ετών)** |
| **Ελλάδα** | α) Απολυτήριο Γενικού Λυκείου β) Απολυτήριο Κλασικού Λυκείουγ) Απολυτήριο Τεχνικού — Επαγγελματικού Λυκείουδ) Απολυτήριο Ενιαίου Πολυκλαδικού ΛυκείουΑπολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου/ Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d’accès aux études universitaires (DAEU) / Brevet de technicien | Diplôme d’études universitaires générales (DEUG) / Brevet de technicien supérieur (BTS)/ Diplôme universitaire de technologie (DUT) / Diplôme d’études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītībuDiploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomasAukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép- iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |

|  |  |  |
| --- | --- | --- |
| **ΧΩΡΑ** | **Δευτεροβάθμια εκπαίδευση****(που παρέχει πρόσβαση στη μεταδευτεροβάθμια εκπαίδευση)** | **Μεταδευτεροβάθμια εκπαίδευση****(σπουδές μη πανεπιστημιακής τριτοβάθμιας εκπαίδευσης ή βραχείες πανεπιστημιακές σπουδές νόμιμης διάρκειας τουλάχιστον δύο ετών)** |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C)+ Passes in the Secondary Education Certificate examination at Grade 5 /2 A Levels (passes A-E) + a number of subjects at Ordinary level, or equivalent | MCAST diplomas/certificates Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamenvoorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen Associate degree (AD) |
| **Österreich** | Matura/ReifeprüfungReife-und Diplomprüfung Berufsreifeprüfung | Kollegdiplom Akademiediplom |
| **Polska** | Świadectwo dojrzałościŚwiadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi Svjedodžba o zavrsnom ispitu | Associate degree Graduate specialistStručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învăţamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/Finland** | Ylioppilastutkinto tai peruskoulu + kolmen vuoden ammatillinen koulutus –Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto— Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)Högskoleexamen, 2 år,120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |

|  |  |  |
| --- | --- | --- |
| **ΧΩΡΑ** | **Δευτεροβάθμια εκπαίδευση****(που παρέχει πρόσβαση στη μεταδευτεροβάθμια εκπαίδευση)** | **Μεταδευτεροβάθμια εκπαίδευση****(σπουδές μη πανεπιστημιακής τριτοβάθμιας εκπαίδευσης ή βραχείες πανεπιστημιακές σπουδές νόμιμης διάρκειας τουλάχιστον δύο ετών)** |
| **United Kingdom** | General Certificate of Education Advanced level— 2 passes or equivalent (grades A to E)BTEC National DiplomaGeneral National Vocational Qualification (GNVQ), advanced levelAdvanced Vocational Certificate of Education, A level (VCE A level)**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | Higher National Diploma/ Certificate (BTEC)/SCOTVECDiploma of Higher Education (DipHE)National Vocational Qualifications (NVQ) and Scottish Vocational Qualifications (SVQ) level 4 |

# ΠΑΡΑΡΤΗΜΑ ΙΙΙ

## ΑΙΤΗΣΕΙΣ ΕΠΑΝΕΞΕΤΑΣΗΣ – ΕΝΣΤΑΣΕΙΣ ΚΑΙ ΠΡΟΣΦΥΓΕΣ – ΑΝΑΦΟΡΕΣ ΠΡΟΣ ΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

### Αιτήσεις επανεξέτασης

Μπορείτε να ζητήσετε από την επιτροπή επιλογής να επανεξετάσει απόφαση που απευθύνεται σε εσάς και σας επηρεάζει αρνητικά, εάν πιστεύετε ότι έχουν θιγεί τα συμφέροντά σας σε οποιοδήποτε στάδιο της παρούσας διαδικασίας επιλογής λόγω σφάλματος ή επειδή η επιτροπή επιλογής ενήργησε κατά τρόπο άδικο ή δεν τήρησε τους κανόνες που διέπουν τη διαδικασία.

Οι αιτήσεις επανεξέτασης πρέπει να αποστέλλονται μέσω του λογαριασμού σας στην πλατφόρμα Apply4EP εντός **δέκα ημερολογιακών ημερών από την ημερομηνία αποστολής του ηλεκτρονικού μηνύματος κοινοποίησης της απόφασης της επιτροπής επιλογής**. **Το αίτημά σας πρέπει να αναφέρει σαφώς ότι ζητείτε επανεξέταση της απόφασης της επιτροπής και να παρέχει λεπτομερή αιτιολόγηση.** Θα λάβετε απάντηση το συντομότερο δυνατόν.

**Η απόφαση που εκδίδεται κατόπιν αιτήματος επανεξέτασης αντικαθιστά την αρχική απόφαση.** Για τον λόγο αυτό, εάν ένας υποψήφιος/μια υποψήφια αποφασίσει να υποβάλει αίτηση επανεξέτασης απόφασης της επιτροπής επιλογής, καλείται να αναμείνει την απόφαση της επιτροπής επιλογής προτού ασκήσει, ενδεχομένως, ένσταση ή δικαστική προσφυγή κατά της βλαπτικής γι’ αυτόν/αυτήν απόφασης.

### Ενστάσεις και δικαστικές προσφυγές

Εάν θεωρείτε ότι μια απόφαση της επιτροπής επιλογής ή της αρμόδιας για τους διορισμούς αρχής σάς θίγει, μπορείτε να υποβάλετε ένσταση σε οποιοδήποτε στάδιο της διαδικασίας επιλογής, σύμφωνα με το άρθρο 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης4.

Η ένσταση θα πρέπει να υποβληθεί στην ακόλουθη διεύθυνση:

The Secretary-General European Parliament Konrad Adenauer Building 2929 Luxembourg LUXEMBOURG

Μπορείτε να υποβάλετε ένσταση μέσω αποστολής ηλεκτρονικού μηνύματος στη διεύθυνση AR90@europarl.europa.eu. Η επιλογή σας να υποβάλετε την ένστασή σας μέσω ηλεκτρονικού ταχυδρομείου συνεπάγεται ότι αποδέχεστε το γεγονός ότι όλες οι κοινοποιήσεις και η τελική απόφαση θα αποσταλούν στην ηλεκτρονική σας διεύθυνση. Επιπλέον, επισημαίνεται ότι εάν αποστείλετε την ένστασή σας με ηλεκτρονικό ταχυδρομείο, δεν είναι απαραίτητο να την αποστείλετε και ταχυδρομικώς.

Επισημαίνεται ότι η αρμόδια για τους διορισμούς αρχή δεν μπορεί να τροποποιήσει ή να ακυρώσει τις αποφάσεις των επιτροπών επιλογής στο πλαίσιο των διαδικασιών επιλογής. Εάν επιθυμείτε να προσβάλετε απόφαση επιτροπής επιλογής μπορείτε συνεπώς να ασκήσετε άμεσα προσφυγή στο Γενικό Δικαστήριο της Ευρωπαϊκής Ένωσης χωρίς να έχει προηγουμένως υποβληθεί ένσταση βάσει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης.

Όταν προσβάλλετε απόφαση της αρμόδιας για τους διορισμούς αρχής, η άσκηση προσφυγής ενώπιον του Γενικού Δικαστηρίου της Ευρωπαϊκής Ένωσης είναι δυνατή μόνο μετά την υποβολή ένστασης βάσει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης.

4 Βλέπε τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1), όπως τροποποιήθηκε από τον κανονισμό (ΕΚ, Ευρατόμ) αριθ. 723/2004 (ΕΕ L 124 της 27.4.2004, σ. 1) και τελευταία από τον κανονισμό (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου της 22ας Οκτωβρίου 2013 για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ένωσης (ΕΕ L 287 της 29.10.2013, σ. 15).

Η δικαστική προσφυγή πρέπει να κατατίθεται στην ακόλουθη διεύθυνση:

General Court of the European Union 2925 Luxembourg

LUXEMBOURG,

βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης.

Η υποβολή προσφυγής στο Γενικό Δικαστήριο της Ευρωπαϊκής Ένωσης πρέπει οπωσδήποτε να ασκηθεί μέσω δικηγόρου που έχει δικαίωμα να παρίσταται ενώπιον δικαστηρίου κράτους μέλους της Ευρωπαϊκής Ένωσης ή του Ευρωπαϊκού Οικονομικού Χώρου.

Οι προθεσμίες που αναφέρονται στα άρθρα 90 και 91 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και προβλέπονται για αυτά τα δύο είδη προσφυγών αρχίζουν είτε από την κοινοποίηση της αρχικής βλαπτικής απόφασης είτε, στις περιπτώσεις αίτησης επανεξέτασης, από την κοινοποίηση της αρχικής απάντησης της επιτροπής επιλογής σε αυτή την αίτηση.

### Υποβολή αναφοράς στον Ευρωπαίο Διαμεσολαβητή

Μπορείτε, ως πολίτης ή κάτοικος της Ευρωπαϊκής Ένωσης, να υποβάλετε αναφορά στην ακόλουθη διεύθυνση:

European Ombudsman

1, Avenue du Président Robert Schuman – B.P. 403 67001 Strasbourg Cedex

FRANCE,

δυνάμει του άρθρου 228 παράγραφος 1 της Συνθήκης για τη λειτουργία της Ευρωπαϊκής Ένωσης και σύμφωνα με τους όρους που τάσσονται στην κανονισμό (ΕΕ, Ευρατόμ) 2021/1163 του Ευρωπαϊκού Κοινοβουλίου, της 24ης Ιουνίου 2021, για τη θέσπιση του καθεστώτος του Ευρωπαίου Διαμεσολαβητή και τους γενικούς όρους άσκησης των καθηκόντων του5 (καθεστώς του Ευρωπαίου Διαμεσολαβητή) και για την κατάργηση της απόφασης 94/262/ΕΚΑΧ, ΕΚ, Ευρατόμ.

Εφιστάται η προσοχή των υποψηφίων στο γεγονός ότι με την αναφορά στον Διαμεσολαβητή δεν διακόπτεται η προθεσμία που προβλέπεται από το άρθρο 91 του κανονισμού υπηρεσιακής κατάστασης για την υποβολή προσφυγής ενώπιον του Γενικού Δικαστηρίου της Ευρωπαϊκής Ένωσης βάσει του άρθρου 270 της Συνθήκης για τη λειτουργία της Ευρωπαϊκής Ένωσης. Σύμφωνα με το άρθρο 228 παράγραφος 1 της Συνθήκης για τη λειτουργία της Ευρωπαϊκής Ένωσης, ο Διαμεσολαβητής δεν διερευνά τις αναφορές, όταν τα καταγγελλόμενα πραγματικά περιστατικά αποτελούν ή έχουν αποτελέσει αντικείμενο δικαστικής διαδικασίας.

Η υποβολή αίτησης επανεξέτασης, ένστασης, προσφυγής ή αναφοράς στον Ευρωπαίο Διαμεσολαβητή δεν διακόπτει τις εργασίες της επιτροπής επιλογής.

5 <http://data.europa.eu/eli/reg/2021/1163/oj>